Seg tbaduyin-aki id hawceɣ seg nagmayen n tsekla taqbaylit tamensayt i yesbadun tawsit-aki n umɛezber, yecban Ǧ. M̕HEMMED d M.A.ṢALḤI d wiyaḍ , kseɣ-d kraḍ n leṣnaf : • Amɛezber ger snat n trebbuyaɛ • Amɛezbar ger temɣart d teslit • Amɛezbar ger wargaz d tmeṭṭut ➢ Amɛezbar ger snat n trebbuyaɛ : ṣṣenf-aki amezwaru n umɛezber , yebḍa ɣaf krad (3) n leṣnaf nniḍen, acku yettili-d i lmend n wansayen xedmen di tallit-nni, yal ansay yesɛa tamedyazt i as-ilaqen yecban tameɣra n weḥbas, tiwizi d wurar.